Predkladacia správa

Správa o činnosti Úradu priemyselného vlastníctva Slovenskej republiky za roky 2001 a 2002 sa iniciatívne predkladá na rokovanie vlády Slovenskej republiky.

Správa komplexne hodnotí činnosť úradu v uvedených obdobiach a zameriava sa najmä na:
•	zmeny a vývoj legislatívy v oblasti priemyselnoprávnej ochrany,
•	aktivity úradu v oblasti medzinárodnej spolupráce a aproximačného procesu,
•	činnosť úradu v oblasti poskytovania právnej ochrany na predmety priemyselného vlastníctva,
•	činnosť úradu v oblasti patentových fondov a sprostredkovania informácií,
•	oblasť ľudských zdrojov
•	a ďalšie aktivity úradu.

Súčasťou materiálu je aj stručný popis rozvoja aktivít úradu v oblasti vzdelávania, publikačnej činnosti, akcií pre verejnosť ako aj spoluprácu s inštitúciami zaoberajúcimi sa podporou priemyselnoprávnej oblasti. Správa obsahuje aj informácie z oblasti kontrolnej činnosti, vybavovania sťažností a z oblasti ekonomiky úradu.

Predložená správa má informačný charakter.